Diari Oficial de la Generalitat Valenciana


Sumari del DOGV 6135, del 02-11-2009 (2009/12883)

ORDE de 19 d'octubre de 2009, de la Conselleria d'Agricultura, Pesca i Alimentació, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV i es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6135

Data del DOGV
:   02-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12501


Data del document
:   19-10-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * agrupació de productors agraris
    * legislació
    * ajuda a l'agricultura
    * agres

ORDE de 19 d'octubre de 2009, de la Conselleria d'Agricultura, Pesca i Alimentació, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV i es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre. [2009/12691]  
Per mitjà de l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV i es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre (DOCV núm. 5928, de 08.01.2009), es van fixar les bases i es van convocar les ajudes esmentades. Esta orde va ser modificada per mitjà de l'Orde de 15 de setembre de 2009, de la Conselleria d'Agricultura, Pesca i Alimentació (DOCV núm. 6105, de 18.09.2009), en l'article 13 de la qual s'establia com a termini final de justificació el 31 d'octubre de cada any.  
No obstant això, es considera aconsellable l'ampliació del termini de justificació fins a una data posterior, atés que no perjudica tercers, d'acord amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener.  
Vistos els antecedents exposats, i atés que no hi ha precepte contrari en la norma reguladora d'este procediment i que les circumstàncies temporals exposades aconsellen el bon fi de les ajudes convocades, a més de tractar-se d'un acte favorable,  
ORDENE  
Article únic  
S'afig un punt 5 a la disposició transitòria de l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV i es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre, amb la redacció següent:  
«5. S'amplia fins al 13 de novembre de 2009 el termini de què disposen els beneficiaris de les les subvencions concedides el 2009 per a presentar les justificacions de la inversions de la manera establida en l'article 13 de l'Orde de 30 de desembre de 2008, modificada per mitjà de l'Orde de 15 de setembre de 2009.»  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 19 d'octubre de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA